נחום לוין

נחום (ניומה) לוין (8 ביוני 1905 - 8 ביוני 1967) היה חבר הכנסת מטעם תנועת החרות וגח"ל.

חייו 
לוין נולד ברוסיה, בה למד בגימנסיה מקומית והיה חבר מרכז הסתדרות ”החבר”. לאחר מאסרו על ידי השלטונות הסובייטיים, עלה בשנת 1924 לארץ ישראל. הוא למד הנדסת בניין בטכניון והיה יו"ר אגודת הסטודנטים. של המוסד. בשנים 1924–1931 שימש מפקד פלוגה בארגון ההגנה ובמקביל החלה פעילותו במסגרת התנועה הרוויזיוניסטית.

בשנת 1931 עבר לוין לשמש מפקד בארגון ב' (ההגנה הלאומית), בו פעל עד 1937. הוא היה קצין הקומיסריון של בית"ר ארץ ישראל וסגנו של הקומיסריון בארגון ב'. חבר ההנהלה הלאומית של ברית חרות-הצה"ר ומאוחר יותר של תנועת החרות.

בשנים 1955–1965 כיהן לוין כחבר הכנסת מטעם התנועה. בכהונותיו, מהכנסת השלישית ועד לתום הכנסת החמישית, היה חבר ועדת הכספים.

לוין עמד בראש אגודת יצרני העץ ונבחר לחבר נשיאות התאחדות בעלי התעשייה בישראל.

אחד מבניו הוא עו"ד מייק לוין, שהיה בעבר יו"ר ועד העובדים במשרד התחבורה. אשת בנו היא העיתונאית והכתבת לענייניי משפט טובה צימוקי לוין.

קישורים חיצוניים
 
 
 נחום לוין למנוחות, על המשמר, 11 ביוני 1967.

חברי כנסת מטעם גח"ל
חברי כנסת מטעם חירות
חברי הכנסת השלישית
חברי הכנסת הרביעית
חברי הכנסת החמישית
יהודים בלארוסים
אסירי ציון בברית המועצות
אנשי העלייה הרביעית
רוויזיוניסטים
נציבי בית"ר
לוחמי האצ"ל
לוחמי ההגנה
בוגרי הטכניון - מכון טכנולוגי לישראל
מהנדסים ישראלים
תעשיינים ישראלים
סגל הירדן
אישים הקבורים בבית הקברות נחלת יצחק
ישראלים שנולדו ב-1905
ישראלים שנפטרו ב-1967